Je možné kombinovať Solmucol a Stoptusin kvapky?
Dobrý deň....mozem užívať súčasne solmucol a stoptusin kvapky? Ďakujem
Dobrý deň.
Ďakujeme za Vašu otázku.
Solmucol patrí medzi expektoranciá, čiže lieky, ktoré podporujú vykašliavanie hlienu. Liek Stoptussin obsahuje kombináciu liečiv butamirát a guajfenezín, vďaka čomu tlmí suchý kašeľ ale súčasne mení skladbu prieduškového hlienu, a tak uľahčuje jeho vykašliavanie. Kombináciou liekov Solmucol a Stoptussin vzniká riziko nahromadenia hlienov a následny vznik bronchospazmu v dôsledku tlmenia reflexu kašla. Z tohto dôvodu sa súčasné podávanie liekov neodporúča. V prípade dusivého kašľa možno podať liek Stoptussin na noc, avšak odstup od lieku Solmucol by mal byť aspoň 4 hodiny.
Prajem pekný zvyšok dňa.
S pozdravom
Mgr. Barbora Bičanovská